open-index/open-wikipedia-markdown huggingface dataset:
இணைய ஆபாசம்

**ஆபாச இணையம்** அல்லது **இணைய [[பாலுணர்வுக் கிளர்ச்சியம்]]** (Internet pornography) என்பது இணையத்தில் வலைத்தளம் மூலம் வெளியாகும் ஆபாச படங்களை குறிக்கும் சொல் ஆகும். இது 1990 களின் பிற்பகுதியில் உலகளாவில் பரவலான பொது அணுகல் இணைய ஆபாசத்தின் வளர்ச்சிக்கு வழிவகுத்தது.

கடந்த சில தசாப்தங்களாக ஆபாசப் பார்வையில் ஒரு பெரிய முன்னேற்றம் என்று 2015 ஆம் ஆண்டு ஆய்வில் கண்டறியப்பட்டுள்ளது. இது 1970 களில் பிறந்தவர்களுக்கும் 1980 களில் பிறந்தவர்களுக்கும் இடையில் மிகப்பெரிய அதிகரிப்பு ஏற்பட்டுள்ளது. 1980 களில் பிறந்தவர்கள் இளம் வயதிலேயே இணைய அனுபவத்துடன் உலகில் முதன்முதலில் வளர்ந்தவர்கள் என்பதனால் இவர்கள் மத்தியில் இணைய ஆபாச தேடல் அதிகரித்து இருக்கலாம் என கருதப்படுகின்றது.

2018 ஆம் ஆண்டு நிலவரப்படி 'மைண்ட்ஜீக்' என்ற ஒற்றை நிறுவனம் பல பிரபலமான ஆபாச வலைத்தளங்களை கொண்டுள்ளது, இதில் காணொளி பகிர்வு சேவைகாளான 'ரெட் டியூப்' மற்றும் 'பார்ன்ஹப்' போன்ற வலைத்தளங்கள் அத்துடன் வயதுவந்த திரைப்பட தயாரிப்பாளர்களான 'பிரேசர்ஸ்', 'டிஜிட்டல் பிலேகிரவுண்ட்', 'மென்.காம்', 'ரியாலிட்டி கிங்ஸ்' மற்றும் 'சீன் கோடி' உள்ளிட்டவை அடங்கும்.

## வரலாறு மற்றும் விநியோக முறைகள்
பாலுணர்வுக் கிளர்ச்சியம் இணையம் வருவதற்கு முன்பு நிகழ்படக்கருவி, காணொளி பதிவு மற்றும் கம்பி வடத் தொலைக்காட்சி போன்றவற்றில் வெளியானது.

## ஆண் மற்றும் பெண் பார்வையாளர்கள்
2011 நிலவரப்படி நிகழ்நிலையில் ஆபாசத்தைப் பார்ப்பவர்களில் பெரும்பாலோர் ஆண்கள் ஆவார். அவர்கள் பெரும்பாலும் பெண்கள் காதல் நாவல்கள் மற்றும் சிற்றின்ப ரசிகர் புனைகதைகளை விரும்புகிறார்கள். பிரபலமான ஆபாச வலைத்தளங்களுக்கான பார்வையாளர்களில் கால் பகுதியிலிருந்து மூன்றில் ஒரு பங்கை பெண்கள் கொண்டிருந்தனர், ஆனால் தளங்களை செலுத்த சந்தாதாரர்களில் 2% மட்டுமே பெண்கள் இருந்தனர்.

## சட்ட ரீதியான தகுதி
இணையம் ஒரு சர்வதேச வலைப்பின்னல் ஆகும். மற்றும் ஆபாசத்தை கட்டுப்படுத்தும் சர்வதேச சட்டங்கள் எதுவும் இல்லை, ஒவ்வொரு நாடும் இணைய ஆபாசத்தை வித்தியாசமாக கையாள்கின்றன. பல நாடுகளின் குழந்தைகளை வைத்து ஆபாச படம் தயாரிப்பது மிகப்பெரிய குற்றம் ஆகும்.

இந்தியாவில் 2014 ஆம் ஆண்டு முதல் பல ஆபாச இணையத் தளங்களை தடை செய்யப்பட்டது. 2015 இல் 857 தளங்கள் தடை செய்யப்பட்டது. அதைத் தொடர்ந்து இந்திய அரசு ஆபாச இணையதளங்கள் பார்வை இடுவது குற்றமாக அறிவித்தது.

## மேற்கோள்கள்


பகுப்பு:புதிய ஊடகம்
பகுப்பு:பல்லூடகம்
மேக்ரோபிராக்கியம் பேட்சா

**மேக்ரோபிராக்கியம் பேட்சா** *(Macrobrachium patsa*) என்பது நன்னீர் இறால்களின் ஒரு வகை ஆகும். இது *[[மேக்ரோபிராக்கியம்]]* பேரினத்தைச் சேர்ந்தது. இது மடகாஸ்கரில் காணப்படுகிறது. *மே. பேட்சா* முதன்முதலில் 1899இல் விவரிக்கப்பட்டது. இது மடகாசுகரில் உள்ள பாட்சா ஆற்றில் மட்டுமே வாழக்கூடிய அகணிய உயிரியாகும். இதனுடைய சிற்றினப்பெயரானது இதனுடைய வசிப்பிடமான பேட்சா ஆற்றிலிருந்து பெறப்பட்டது. எம். பேட்சா  அதிகபட்ச அளவு 72 மிமீ (மொத்த நீளம்)  நீளம் வரை வளரக்கூடியது. மடகாஸ்கரில் உள்ள மற்ற மீன்களைப் பிடிக்கும்போது இந்த இறாலும் பிடிக்கப்படுவதாக லூவெல் தெரிவிக்கின்றார்.

## மேற்கோள்கள்

பகுப்பு:மேக்ரோபிராக்கியம்
2016 இம்பால் நிலநடுக்கம்

**2016 இம்பால் நிலநடுக்கம்** (*2016 Imphal earthquake*) வடகிழக்கு இந்திய மாநிலமான மணிப்பூரின் இம்பால் நகரத்தில் நிகழ்ந்த பூகம்பத்தைக் குறிக்கும். சனவரி மாதம் 4 ஆம் தேதி 6.7 என்ற ரிக்டர் அளவில் இந்நிலநடுக்கத்தின் பாதிப்புகள் பதிவாயின. நிலநடுக்கத்தின் தீவிரத்தை அளவிடும் மெர்கேலி செறிவு அளவுகோலில் அதிகபட்ச அளவான VII  என்று தீவிரத்தின் அளவு பதிவானது. மிகத் தீவிரமான இந்நிலநடுக்கத்தின் மையப்புள்ளி இம்பாலுக்கு மேற்கில் 30 கிலோமீட்டர் தொலைவிலுள்ள தமெல்லாங் மாவட்டத்தில் நிலைகொண்டிருந்தது. நிலநடுக்கத்தால் குறைந்தது பதினொரு பேர் கொல்லப்பட்டனர், 200 பேர் காயமடைந்தனர்.  ஏராளமான கட்டிடங்கள் சேதமடைந்தன.  இந்த நிலநடுக்கம் வங்காள தேசத்திலும் வலுவாகவும்,  இந்தியாவின் கிழக்கு மற்றும் வடகிழக்கு இந்தியாவில் பரவலாகவும் உணரப்பட்டது. அதிகாலை 4:35 மணிக்கு ஏற்பட்ட நிலநடுக்கம் 250,000 மக்களுக்கும் அதிகமான மக்கள் தொகை உள்ள இம்பால் நகரத்தின்  தனிமைப்படுத்தப்பட்ட பகுதியின் மையத்தில் ஏற்பட்டது. 2016 இம்பால் பூகம்பம் 1880  முதல் 1939 ஆம் ஆண்டு வரையிலான காலத்தில்  மணிப்பூரில் ஏற்பட்ட மிக மோசமான பூகம்பங்களில் ஒன்றாகும்.

## இவற்றையும் காண்க
* இந்தியப் புவித்தட்டு
* இந்தியாவில் நிலநடுக்கங்கள் பட்டியல்
 
## மேற்கோள்கள்

## புற இணைப்புகள்
* Recent Earthquakes Near Manipur, India
* 

பகுப்பு:2016 நிகழ்வுகள்
பகுப்பு:வங்காளதேசத்தில் நிலநடுக்கங்கள்
பகுப்பு:இந்தியாவில் நிலநடுக்கங்கள்
பகுப்பு:நேபாளத்தில் நிலநடுக்கங்கள்
இந்தோர் அருங்காட்சியகம்

**இந்தூர் அருங்காட்சியகம்** (*Indore Museum*) இந்தியாவின் மத்தியப் பிரதேச மாநிலத்தில் உள்ள இந்தோரில் அமைந்துள்ள ஓர் அருங்காட்சியகமாகும்.    இந்தூரில் உள்ள பொது தபால் நிலையத்திற்கு அருகில் இது அமைந்துள்ளது. அருங்காட்சியகத்தில் இரண்டு காட்சியகங்கள் உள்ளன. வரலாற்றுக்கு முந்தைய காலத்திலிருந்து நவீன சகாப்தம் வரையுள்ள அரிய கலைப் பொருள்கள் அருங்காட்சியகத்தில் காட்சிப்படுத்தப்பட்டுள்ளன. புராண சிற்பங்கள், வெவ்வேறு கால நாணயங்கள், பல்வேறு காலங்களின் ஆயுதங்கள் மற்றும் 11 ஆம் நூற்றாண்டுக்கு முந்தைய சிற்பங்கள் அரிய உலர்ந்த தாவரவியல் உயிரினங்கள் அருங்காட்சியகத்தில் காட்சிப்படுத்தப்பட்ட பொருள்களில் சிலவாகும். 

## வரலாறு
இந்தூர் அருங்காட்சியகம்  1929 ஆம் ஆண்டு அக்டோபர் 1 அன்று  நிறுவப்பட்டது. பிரித்தானிய இந்தியா காலத்தில் ஓல்கர் மாநிலம் என்று அழைக்கப்பட்ட இந்தூர் பிராந்தியத்தில் இருந்த தொல்பொருட்களை சேகரித்து வைக்கவே இந்த அருங்காட்சியம்  பயன்படுத்தப்பட்டது.  மத்திய அருங்காட்சியகம் என்றும் இவ்வருங்காட்சியகம் அழைக்கப்படுகிறது. 
 
## மேற்கோள்கள்

பகுப்பு:இந்திய அருங்காட்சியகங்கள்
பகுப்பு:இந்தோர் மாவட்டம்
பகுப்பு:மத்தியப் பிரதேசம்
ஏ. சாம்ராஜ்

**ஏ. சாம்ராஜ்** என்பவர் இந்திய அரசியல்வாதி மற்றும் முன்னாள் சட்டமன்ற உறுப்பினர் ஆவார். இவர் 1952ஆம் ஆண்டு நடைபெற்ற தேர்தலில் தோவாளை அகஸ்தீஸ்வரம் தொகுதியிலிருந்து இந்திய தேசிய காங்கிரசு கட்சியின் வேட்பாளராக திருவிதாங்கூர்-கொச்சி சட்டமன்றத்திற்குத் தேர்ந்தெடுக்கப்பட்டார். இது இரண்டு உறுப்பினர்களைக் கொண்ட தொகுதியாகவும், தேர்தலில் மற்ற வெற்றியாளராகக் காங்கிரசு கட்சியைச் சேர்ந்த டி. எஸ். இராமஸ்வாமி பிள்ளை.

## மேற்கோள்கள்

பகுப்பு:கன்னியாகுமரி மாவட்ட அரசியல்வாதிகள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:கன்னியாகுமரி மாவட்ட மக்கள்
கோன்னி சட்டமன்றத் தொகுதி

**கோன்னி சட்டமன்றத் தொகுதி** கேரள சட்டமன்றத்திற்கான 140 தொகுதிகளில் ஒன்று ஆகும். இந்த தொகுதியானது பத்தனம்திட்டா மக்களவைத் தொகுதயில் உள்ள 7  சட்டமன்றத் தொகுதிகளில் இதுவும் ஒன்றாகும்.  

## சட்டமன்ற உறுப்பினர்கள்
தொகுதியை பிரதிநிதித்துவப்படுத்திய கேரள சட்டமன்ற உறுப்பினர்கள் பட்டியல்: 

* *இடைத்தேர்தல்

## தேர்தல் முடிவுகள்

### சட்டப் பேரவைத் தேர்தல் 2021

## மேற்கோள்கள்

பகுப்பு:கேரள சட்டமன்றத் தொகுதிகள்
திருச்சூர் பொது நூலகம்

**திருச்சூர் பொது நூலகம்** (*Thrissur Public Library*) இந்தியாவின் கேரள மாநிலத்திலுள்ள திருச்சூர் நகரத்தில் 1872 ஆம் ஆண்டு உருவாக்கப்பட்டது.

## வரலாறு
திவான் ஏ சங்கரா ஐயர் 1872 ஆம் ஆண்டு திருச்சூர் பொது நூலகத்தைத் தொடங்கினார். திருச்சூரில் உள்ள புனித மரியாள் கல்லூரியில் நூலகம் முதலில் இயங்கத் தொடங்கியது. பின்னர் இது 1939 ஆம் ஆண்டில்  திருச்சூர் நகர அரங்கத்தின் முதல் தளத்திற்கு மாற்றப்பட்டது. 1,200 சதுர அடி பரப்பளவு இடம் நூலகத்தில் உள்ளது. 1996 ஆம் ஆண்டு கணினி மயமாக்கப்பட்டு  கேரளாவில் முதல் கணினிமயமாக்கப்பட்ட பொது நூலகம் என்ற சிறப்பை திருச்சூர் பொது நூலகம் பெற்றது.  
## மேற்கோள்கள்

பகுப்பு:திருச்சூர் மாவட்டம்
பகுப்பு:திருச்சூர் மாவட்டப் பண்பாடு
பகுப்பு:இந்திய நூலகங்கள்
ஆர். சிவராமன்

**ஆர். சிவராமன்** (*R. Sivaraman*)(இறப்பு 2007) ஒரு இந்திய அரசியல்வாதி மற்றும் சட்டமன்ற முன்னாள் உறுப்பினர் ஆவார். இவர் 1996ஆம் ஆண்டு நடைபெற்ற தமிழகச் சட்டமன்றத் தேர்தலில் திருப்பத்தூர் (194) சட்டமன்றத் தொகுதியில் திராவிட முன்னேற்றக் கழக (திமுக) வேட்பாளராகத் தமிழகச் சட்டமன்றத்திற்குத் தேர்ந்தெடுக்கப்பட்டார். 

2001ல் சிவராமன் மீண்டும் திருப்பத்தூர் தொகுதியில் போட்டியிட்டு அகில இந்திய அண்ணா திராவிட முன்னேற்றக் கழக வேட்பாளர் கே.கே.உமாதேவனிடம் தோற்றுப்போனார்.

திமுக கட்சித் தலைவர் கருணாநிதியின் மகனான மு. க. அழகிரியின் நெருங்கிய நண்பராக இருந்தார். முன்னாள் அமைச்சரும் கட்சியின் மூத்த நபருமான தா, கிருட்டிணன். கொலை வழக்குத் தொடர்பாக அழகிரி கைது செய்யப்பட்டபோது வன்முறை ஏற்படக்கூடும் என்று காவல்துறையினரால் கைது செய்யப்பட்டு சிலகாலம் பாதுகாப்புக் காவலில் வைக்கப்பட்டார். இதையடுத்து, இவருக்கு நிபந்தனை விதிக்கப்பட்டுப் பிணை வழங்கப்பட்டது.

2006ஆம் ஆண்டில் திருப்பத்தூரில் போட்டியிட இவருக்கு வாய்ப்பு வழங்காததால் சிவராமனின் ஆதரவாளர்கள் ஆரம்பத்தில் அதிருப்தி அடைந்தனர். பின்னர் சிவகங்கை தொகுதியில் போட்டியிட வாய்ப்பு வழங்கப்பட்டதால் அவர்கள் சமாதானப்படுத்தப்பட்டனர்.

2007ஆம் ஆண்டில் கல்குவாரிக்கு சொந்தமான சிவராமன் இதன் தொடர்புடைய வன்முறைச் சம்பவங்கள் நிகழ்ந்தன. இந்தக் குற்றச்சாட்டில் சிவராமன் கைது செய்யப்பட்டார். இது தொடர்பாக இரு குழுக்களுக்கிடையே மோதல் ஏற்பட்டது. சிவராமன் 8 ஜூலை 2007 அன்று 46 வயதில் மருத்துவமனையில் காலமானார். இவருக்கு மனைவி மற்றும் இரண்டு குழந்தைகள் இருந்தனர்.

## மேற்கோள்கள்

பகுப்பு:2007 இறப்புகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
சவற சட்டமன்றத் தொகுதி

**சவற சட்டமன்றத் தொகுதி** Chavara (State Assembly constituency) கேரள சட்டமன்றத்திற்கான 140 தொகுதிகளில் ஒன்று ஆகும். இந்த தொகுதியானது. கொல்லம் மாவட்டத்தில் உள்ள 11 சட்டமன்றத் தொகுதிகளில் இதுவும் ஒன்றாகும். 

## தேர்தல் வரலாறு

திருவாங்கூர்-கொச்சி சட்டமன்ற உறுப்பினர்கள்

### சட்டமன்ற உறுப்பினர்கள்

## தேர்தல் முடிவுகள்

## மேற்கோள்கள்
 

பகுப்பு:கேரள சட்டமன்றத் தொகுதிகள்
ரோஷினி (பாடகி)

**ரோஷினி** ஒரு இந்தியப் பின்னணிப் பாடகி ஆவார். இவர் தமிழ்நாட்டைச் சேர்ந்தவர். இவரின் தந்தை திருச்சிராப்பள்ளியில் உள்ள புனித சூசையப்பர் கல்லூரியின் தமிழ்ப் பேராசிரியராக இருந்த ஜோசப் கலியபெருமாள் ஆவார். திருச்சிராப்பள்ளி மற்றும் சென்னை வளர்க்கப்பட்ட இவர், தமிழ், தெலுங்கு மற்றும் மலையாள மொழிகளில் பின்னணி பாடுவதில் பிரபலமானவர். விஜய் தொலைக்காட்சியில் தமிழ் ரியாலிட்டி காட்சிகளிலும் சூப்பர் சிங்கரின் ஏழாவது பதிப்பிலும் போட்டியிட்டார். சென்னை ராஜலட்சுமி பொறியியல் கல்லூரியில் கணினி பொறியியலில் பி.இ. பட்டம் பெற்றுள்ளார்.

## கின்னஸ் சாதனை
ரோஷினி தனது சகோதரி அனிதாவுடன் இணைந்து 37 மணி நேரம் இடைவிடாமல் பாடல்கள் பாடி உலக சாதனையை நிகழ்த்தினார். இந்தச் சாதனை கின்னஸ் உலக சாதனைகளில் இடம் பிடித்தது.

## பாடல்கள்

## மேற்கோள்கள்

## வெளி இணைப்புகள்

* Hindu.com
* Roshini in Super singer
* Cinefolks.com 
* Nilacharal.com
* Lakshmansruthi.com 

பகுப்பு:தமிழ்நாட்டுப் பெண் இசைக்கலைஞர்கள்
பகுப்பு:திருச்சிராப்பள்ளி இசைக்கலைஞர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:மலையாளத் திரைப்படப் பின்னணிப் பாடகர்கள்
பகுப்பு:வாழும் மக்கள்
துக்ரில்

thumb|right|துக்ரில்
**துக்ரில்** (முழுப்பெயர்: ருக்ன் அல்-துன்யா வா அல்-தின் அபு தாலிப் முகம்மத் தொக்ருல்-பெக் இபின் மிக்கைல்) என்பவர் செல்யூக் பேரரசை நிறுவியவர் ஆவார். இவர் ஒரு துருக்மேனியர். 1037 முதல் 1063 வரை ஆட்சி செய்தார். பெரிய ஆசிய புல்வெளிகளில் இருந்த துருக்மேனிய போர்வீரர்களை பழங்குடி இனங்களின் ஒரு கூட்டமைப்பாக ஒன்றிணைத்தார். அவர்கள் அனைவரும் செல்யூக் என்ற பெயருடைய ஒரு மூதாதையரை கொண்டிருந்தனர். அவர்களைக் கொண்டு கிழக்கு ஈரானை இவர் கைப்பற்றினார். பாரசீகத்தை வென்று 1055 ஆம் ஆண்டு புயிட்களிடமிருந்து அப்பாசிய தலைநகரமான பகுதாதுவை மீட்டெடுத்த பின்னர் செல்யூக் சுல்தானகத்தை இவர் நிறுவினார். துக்ரில் அப்பாசிய கலீபாக்களை மாநில தலைவர்களாக மாற்றி வெளியேற்றினார். பைசாந்தியப் பேரரசு மற்றும் பதிமிட்களுக்கு எதிரான இராணுவத் தாக்குதல்களில் கலீபகத்தின் ராணுவத்திற்கு தலைமை தாங்கினார். தனது பேரரசின் எல்லைகளை விரிவுபடுத்தவும் இஸ்லாமிய உலகத்தை ஒன்று படுத்தவும் அவர் இவ்வாறு செய்தார்.

## ஆரம்பகால வாழ்க்கை
[இடது|thumb|[குராசான்,திரான்சாக்சியானா மற்றும் தோகரிஸ்தானின் வரைபடம்.]]
இவர் தந்தை பெயர் மிக்கைல் பெக் இபின் செல்யூக். தனது தந்தை இறந்த பொழுது துக்ரில் மற்றும் அவரது சகோதரர் சக்ரி ஆகியோர் அவர்களின் தாத்தாவான செல்யூக்கால் வளர்க்கப்பட்டனர். செல்யூக்கிற்கு முசா யக்பு மற்றும் அர்ஸ்லான் இஸ்ரைல் ஆகிய பெயருடைய மற்ற மகன்களும் இருந்தனர். அர்ஸ்லான் இஸ்ரைல், துக்ரில் உடன் பின்னாளில் ஈரானிய பீடபூமிக்கு பயணித்தார். அண். 1016 ஆம் ஆண்டு துக்ரில் அதிகாரத்திற்கு வந்தார்.
வலது|thumb|துக்ரிலின் நாணயங்கள்

## மரபு
சுல்தான் துக்ரில் சந்தேகமின்றி ஒரு ராணுவ மேதை ஆவார்.

துக்ரிலின் படையெடுப்புகள் வெல்லப்பட்ட மக்களின் வாழ்வை மட்டும் மாற்றாமல் நாடோடிகளின் வாழ்க்கையையும் மாற்றியது. நாடோடிகள் புதிய அரசை நிறுவும் பணியில் பங்கேற்றனர்.

## உசாத்துணை

## ஆதாரங்கள்
* 
* 
* 
* 
* 
* 

## வெளி இணைப்புகள்

* More info 

பகுப்பு:செல்யூக் ஆட்சியாளர்கள்
இந்தியப் பல்லுயிர் பாரம்பரிய தளங்கள்

**இந்தியப் பல்லுயிர் பாரம்பரிய தளங்கள்** (*Biodiversity Heritage Sites of India*) என்பது இந்தியாவில் பல்வேறு மாநிலங்கள் மற்றும் ஒன்றிய பகுதியில் உள்ள பல்லுயிர் முக்கியத்துவம் வாய்ந்த பகுதிகளைக் குறிப்பதாகும்.

உயிரியற் பல்வகைமை முகத்தன்மை சட்டம் 2002 பிரிவு 37-ன் கீழ் உள்ளாட்சி நிர்வாக குழுக்களுடன் கலந்தாலோசித்து இந்திய அரசு பல்லுயிர் பாரம்பரிய தளங்களை அறிவிக்க முடியும். இந்த பகுதிகள் தனித்துவமான மற்றும் பாதிப்பிற்கு உள்ளாகக்கூடிய சுற்றுச்சூழல் அமைப்புகளாகக் கருதப்படுகின்றன. இவை நிலப்பரப்பு, கடலோர மற்றும் உள்நாட்டு நீர் அல்லது கடல் சுற்றுச்சூழல் அமைப்புகளாக இருக்கலாம்.

## குஜராத்

## இமாச்சல பிரதேசம்

## கர்நாடகா

## கேரளா

## மத்தியப் பிரதேசம்

## மகாராஷ்டிரா

## பஞ்சாப்

## ராஜஸ்தான்

## மேற்கு வங்கம்

## பிற மாநிலங்களில்

## மேற்கோள்கள்

பகுப்பு:இந்தியாவில் உள்ள பல்லுயிர் பாரம்பரியத் தளங்கள்
பகுப்பு:பல்லுயிர் பாரம்பரியத் தளங்கள்
ஹாஜி கருத்த ராவுத்தர் ஹவுதியா கல்லூரி

**ஹாஜி கருத்த ராவுத்தர் ஹவுதியா கல்லூரி** என்பது தேனி மாவட்டம், உத்தமபாளையம் எனும் ஊரில் அமைந்த ஒரு கலை அறிவியல் கல்லூரியாகும். 

## விளக்கம்
ஹாஜி கருத்த ராவுத்தர் ஹவுதியா கல்லூரி என்பது உத்தமபாளையத்தைச் சேர்ந்த ஹாஜி கருத்த ராவுத்தர் என்று அழைக்கப்பெற்ற ஹாஜி முகமது மீரான் ராவுத்தர் என்பவரால் 1956 ஆம் ஆண்டு நிறுவப்பட்டது. இக்கல்லூரியானது மதுரை காமராசர் பல்கலைக்கழகத்துடன் இணைவு பெற்ற, அரசு நிதியுதவி பெறும் தன்னாட்சிக் கல்லூரியாகும். 

இக்கல்லூரியில் தற்போது 17 இளநிலைப் பட்டப்படிப்புகளும், 11 முதுநிலைப் பட்டப்படிப்புகளும், 5 ஆய்வியல் நிறைஞர் பட்டப்படிப்புகளும், 3 முனைவர் பட்டப்படிப்புகளும் பயிற்றுவிக்கப்படுகின்றன. இக்கல்லூரியில் தற்போது சுமார் 2700க்கும் மேற்பட்ட மாணவர்கள் பயின்று வருகின்றனர். இக்கல்லூரியில் கல்விப் பணிகளில் 158 பேராசிரியர்களும், நிருவாகப் பணிகளில் 64 பணியாளர்களும் பணியாற்றி வருகின்றனர். கல்விப் பணிகளிலிருப்பவர்களில் 50 பணியாளர்கள் முனைவர் பட்டம் பெற்றவர்கள் என்பது இங்கு குறிப்பிடத்தக்கது.

தமிழ்நாட்டின் முதலமைச்சராக இருந்த ஓ. பன்னீர்செல்வம் இக்கல்லூரியில் இளங்கலை வரலாறு பட்டப்படிப்பு படித்தவர் என்பது குறிப்பிடத்தக்கது.  ,  கவிஞர் நா. காமராசன் இக்கல்லூரியில் விரிவுரையாளராகப் பணியாற்றியிருக்கிறார்.  

## மேற்கோள்கள்

## வெளி இணைப்புகள்
* ஹாஜி கருத்த ராவுத்தர் ஹவுதியா கல்லூரியின் இணையதளம்

பகுப்பு:மதுரை காமராசர் பல்கலைக்கழக இணைவுக்கல்லூரிகள்
பகுப்பு:தேனி மாவட்டத்திலுள்ள தனியார் கலைக் கல்லூரிகள்
பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்
பகுப்பு:இந்தியாவில் உள்ள இசுலாமியக் கல்லூரிகள்
விய்யூர் உயர் பாதுகாப்பு சிறைச்சாலை

**விய்யூர் உயர் பாதுகாப்புச் சிறைச்சாலை** (*Viyyur High Security Prison*) இந்தியாவின் கேரள மாநிலம், திருச்சூர் நகரிலுள்ள விய்யூரில் அமைந்துள்ளது. இச்சிறை ஓர்  உயர் தொழில்நுட்பம் கொண்ட  உயர் பாதுகாப்பு சிறையாகும்.  சிறைச்சாலையின் பாதி வான்வழி தாக்குதலை எதிர்க்கும் வகையில்  நிலத்தடியில் அமைந்திருக்கிறது. சிறைச்சாலையில் 600 கைதிகளைச் சிறைவைக்க இயலும். 192 சிறை அலகுகள் சிறையில் உள்ளன. நிர்வாகப் பிரிவுடன் மூன்று மாடி கட்டிடம் ஒன்பது ஏக்கர் வளாகத்தில் அமைந்துள்ளது. 
## வரலாறு
கேரள முதலமைச்சர் உம்மன் சாண்டி 2011 ஆம் ஆண்டு சூன் மாதம் 17 அன்று திருச்சூர் நகரத்தின் விய்யூரில் முதல் உயர் பாதுகாப்பு சிறைக்கான அடிக்கல் நாட்டினார். விய்யூரிலுள்ள மத்திய சிறைக்கு அருகில் 10 ஏக்கர் நிலப்பரப்பில் 20 கோடி ரூபாய் செலவில் சிறையை கட்டுவதற்கு திட்டமிடப்பட்டது. இரண்டு ஆண்டுகளில் கட்டுமானப் பணிகளில் நிறைவடையும் என்றும் எதிர்பார்க்கப்பட்டது. ஆனால் மாநிலத்தின் இந்த முதல் உயர் பாதுகாப்பு சிறைச்சாலை 2019  ஆம் ஆண்டு சூலை மாதம் 03 அன்றுதான்  திறக்கப்பட்டது.

இரண்டு சுற்றுச் சுவர்கள், பார்வையாளர்களுக்கு ஆறு அடுக்கு பாதுகாப்பு சோதனை, சிறைக்குள்   ஒவ்வொரு அலகிலும் மூடியசுற்று தொலைக்காட்சி, இரட்டை அடுக்கு புற சுவர், ஐந்து கண்காணிப்பு கோபுரங்கள், சோதனைகளுக்கான உயர்தொழில்நுட்ப காணொலி மாநாட்டு மண்டபம், இரண்டு நீரியல் வாயில்கள்,  தனிச் சிறைவாசிகளுக்கான ஒற்றை அலகு அறைகள் மற்றும் சிறு அறுவைச் சிகிச்சை வசதி கொண்ட மருத்துவமனை போன்ற வசதிகள் விய்யூர் உயர் பாதுகாப்பு சிறையில் செய்யப்பட்டுள்ளன. ஊழியர்கள் மற்றும் பிறரின் நுழைவு மற்றும் வெளியேற ஒரு  கைரேகை பூட்டு முறையும் உள்ளது. மற்ற அலகுகளில் உள்ள கைதிகள் ஒருவருக்கொருவர் பார்க்காத வகையில் அலகுகள்  கட்டப்பட்டுள்ளன.

கையெறி தாக்குதல்களைத் தவிர்ப்பதற்காக சிறைச் சுவரைச் சுற்றி 250 சதுர அடி புல்வெளி உருவாக்கப்பட்டுள்ளது. மேலும் தொழில்நுட்ப பின்னணி கொண்ட பணியாளர்கள் நவீன வசதிகளுடன்  நிறுத்தப்படுகிறார்கள். 
## மேற்கோள்கள்

பகுப்பு:திருச்சூர் மாவட்டம்
பகுப்பு:கேரளம்
ரோஷினி

**ரோஷ்னி** அல்லது **ரோஷினி** *(Roshni*) என்பது ஒரு பெயராகும். இந்த பெயரில் உள்ள குறிப்பிடத்தக்க நபர்கள் பின்வருமாறு:

* ரோஷினி, இந்திய நடிகை
* ரோஷினி, இந்தியப் பாடகி
*ரோகிணி, இந்திய செயற்கைக்கோள்
* ரோஷினி கெம்படூ (பிறப்பு 1959), பிரித்தானிய புகைப்படக் கலைஞர், கலைஞர் மற்றும் கல்வியாளர்
* ரோஷினி தினகரன், இலங்கை-அமெரிக்க திரைப்படத் தயாரிப்பாளர்
* ரோஷ்னி சோப்ரா (பிறப்பு 1980), இந்திய நடிகை
* ரோஷ்னி தினகர், இந்திய ஆடை வடிவமைப்பாளரும் திரைப்பட இயக்குநருமான
* ரோஷ்னி காத்ரி (பிறப்பு 1996), நேபாள மாடல், அழகுப் போட்டி மற்றும் நடிகை
* ரோஷ்னி கவுர் சோயின் (பிறப்பு 1986), சிங்கப்பூர் அழகுப் போட்டி
* ரோசிணி மல்கோத்ரா, இந்திய வணிக நிர்வாகி
* ரோஷ்னி ரசுதோகி, இந்திய நடிகை
* ரோஷ்னி வாலியா (பிறப்பு 2001), இந்திய நடிகை

## பிற

* *ரோஷ்னி* (இசைத் தொகுப்பு), பாக்கித்தானிய பாப் பாடகி ஹதிகா கியானியின் 1999 ஆல்பம்
* ரோஷ்னி, 2016 பாகிஸ்தான் நாடக சீரியல்

பகுப்பு:பெயர்கள்
மெத்திலமோனியம் குளோரைடு

**மெத்திலமோனியம் குளோரைடு** (*Methylammonium chloride*) CH3NH3Cl என்ற மூலக்கூற்று வாய்ப்பாட்டால் விவரிக்கப்படும் ஒரு கரிம ஆலைடு சேர்மமாகும். மெத்திலமீனும் ஐதரசன் குளோரைடும் சேர்ந்து இந்த அமோனியம் உப்பு உருவாகிறது. பெரோவ்சிகைட்டு படிக சூரிய மின்கலன்களில் ஓர் உட்கூறாக இருப்பதுவே மெத்திலமோனியம் ஆலைடுகளின் முதன்மையான பயனாகும். மெத்திலமோனியம் குளோரைடுக்குப் பதிலாக முழுவதுமாக மெத்திலமோனியம் அயோடைடு அல்லது மெத்திலமோனியம் குளோரைடுடன் சிறிதளவு மெத்திலமோனியம் அயோடைடு சேர்க்கப்பட்டு பெரும்பாலும் இதற்காகப் பயன்படுத்தப்படுகிறது. உறிஞ்சுதல், கடத்துத்திறன் மற்றும் ஆற்றல் இடவெளியை மாற்றியமைக்கும் திறன் ஆகியவற்றை அயோடைடு வழங்குகிறது.
 
## மேற்கோள்கள்

பகுப்பு:கரிமச் சேர்மங்கள்
பகுப்பு:குளோரைடுகள்
பகுப்பு:மெத்திலமோனியம் சேர்மங்கள்
தமிழ்நாட்டில் உள்ள அரசியல் கட்சிகளின் பட்டியல்

தமிழ்நாட்டில் பல கட்சி அமைப்பு உள்ளது. இந்திய தேர்தல் ஆணையம் தேசிய அளவிலான மற்றும் மாநில அளவிலான அரசியல் கட்சிகளுக்கு புறநிலை அளவுகோல்களின் அடிப்படையில் அங்கீகாரம் அளிக்கிறது. அங்கீகரிக்கப்பட்ட அரசியல் கட்சியானது ஒதுக்கப்பட்ட கட்சி சின்னம், அரசு நடத்தும் தொலைக்காட்சி மற்றும் வானொலியில் இலவச ஒளிபரப்பு நேரம், தேர்தல் தேதிகளை அமைப்பதில் ஆலோசனை, தேர்தல் விதிகள் மற்றும் ஒழுங்குமுறைகளை அமைப்பதில் உள்ளீடு போன்ற சலுகைகளை அனுபவிக்கிறது. உள்ளூர், மாநில அல்லது தேசிய தேர்தல்களில் போட்டியிட விரும்பும் பிற அரசியல் கட்சிகள் இந்திய தேர்தல் ஆணையத்தில் பதிவு செய்ய வேண்டும். மக்களவை அல்லது தமிழ்நாடு சட்டப் பேரவைத் தேர்தலைத் தொடர்ந்து, பதிவு செய்யப்பட்ட கட்சிகள் தொடர்புடைய நிபந்தனைகளை பூர்த்தி செய்தால், அவற்றை அங்கீகரிக்கப்பட்ட மாநிலக் கட்சிகளாக இந்திய தேர்தல் ஆணையம் அங்கீகரிக்கிறது. அங்கீகரிக்கப்பட்ட கட்சி நிலை இந்திய தேர்தல் ஆணையத்தால் அவ்வப்போது மதிப்பாய்வு செய்யப்படுகிறது.

1 ஜனவரி 2014 முதல் நடைமுறைக்கு வந்த 2016 ஆம் ஆண்டு திருத்தத்திற்கு முன், ஒரு அரசியல் கட்சி, அடுத்த லோக்சபா அல்லது தமிழ்நாடு சட்டமன்றத் தேர்தலில் நிபந்தனைகளை பூர்த்தி செய்யத் தவறினால், அவர்கள் அங்கீகரிக்கப்பட்ட கட்சி என்ற தகுதியை இழந்தனர். 2016 ஆம் ஆண்டில், இந்திய தேர்தல் ஆணையம் ஒவ்வொரு தேர்தலுக்கும் பதிலாக இரண்டு தொடர்ச்சியான தேர்தல்களுக்குப் பிறகு இதுபோன்ற மதிப்பாய்வு நடைபெறும் என்று அறிவித்தது. இதன் விளைவாக, ஒரு அரசியல் கட்சி அடுத்த தேர்தலில் அளவுகோல்களைப் பூர்த்தி செய்யத் தவறினாலும், அதன் அங்கீகரிக்கப்பட்ட கட்சி அந்தஸ்தைத் தக்க வைத்துக் கொள்ள வேண்டும். இருப்பினும், அடுத்த தேர்தலுக்குப் பிறகு வரும் தேர்தலில் அவர்கள் நிபந்தனைகளைப் பூர்த்தி செய்யத் தவறினால், அவர்கள் தங்கள் அந்தஸ்தை இழக்க நேரிடும்.

## தேசிய கட்சிகள்

## மாநில கட்சிகள்

## அங்கீகரிக்கப்படாத கட்சிகள்

## குறிப்புகள்

## மேற்கோள்கள்

பகுப்பு:தமிழகப் பட்டியல்கள்
பகுப்பு:தமிழக  அரசியல்
*
பவானிபூர்

**பவானிபூர்** (*Bhowanipore* ) என்பது இந்தியாவின் மேற்கு வங்காளத்தின் கொல்கத்தா மாவட்டத்தில் தெற்கு கொல்கத்தாவின் புறநகர் பகுதியாகும்.

## வரலாறு
இந்தப் பகுதியை பிரித்தானிய கிழக்கிந்திய நிறுவனம் 1717 ஆம் ஆண்டில் முகலாய பேரரசர் பரூக்சியாரிடமிருந்து தங்களின் குடியிருப்பைச் சுற்றியுள்ள 38 கிராமங்களிலிருந்து வாடகையை வசூலிக்கும் உரிமையைப் பெற்றது. இதில் ஊக்லி இப்போது ஹவுரா மாவட்டமாக உள்ளது. மீதமுள்ள 33 கிராமங்கள்  கொல்கத்தாவில் சேர்ந்தன. வங்காளத்தின் முதல் தன்னாட்சி கொண்ட வங்காள நவாபான சிராச் உத் தவ்லாவின் வீழ்ச்சிக்குப் பிறகு, இந்த கிராமங்களை 1758இல் மிர் ஜாபரிடமிருந்து கிழக்கிந்திய நிறுவனம் வாங்கி, அவற்றை மறுசீரமைத்தது. இந்த கிராமங்கள் *திஹி பஞ்சன்னாகிராம்* என என்று அழைக்கப்பட்டன. அவற்றில் பவானிபூரும் ஒன்றாகும். இது மராத்தா அகழியின் எல்லைக்கு அப்பாற்பட்ட ஒரு புறநகராக கருதப்பட்டது.

## குறிப்பிடத்தக்க நபர்கள்

* சுபாஷ் சந்திர போஸ்-பிரித்தானிய இந்தியாவின் முன்னணி சுதந்திர போராளிகளில் ஒருவரான பார்வர்ட் பிளாக் மற்றும் இந்திய தேசிய இராணுவத்தின் நிறுவனர்
* ஹேமந்தா முகர்ஜி-பிரபல பாடகர், இசையமைப்பாளர், இயக்குநர் மற்றும் தயாரிப்பாளர். தனது இளமை பருவத்தில் கன்சாரி பரா அருகே வசித்து வந்தார். மேலும் பவானிபூர் பகுதியின் மித்ரா நிறுவனத்தின் பள்ளியில் பயின்றார்.
* உத்தம் குமார்-நடிகர், இயக்குநர், தயாரிப்பாளர், பாடகர் மற்றும் இசையமைப்பாளருக்கான தேசிய விருது பெற்ற முதல் நபர். பெங்காலி திரைப்படங்களின் மறக்க முடியாத நாயகன்
* அனில் குமார் கெய்ன்-கேம்பிரிச்சுப் பல்கலைக்கழகத்தின் முக்கிய கணிதவியலாளர்,
* சத்யஜித் ராய்-உலகப் புகழ்பெற்ற திரைப்படத் தயாரிப்பாளர், இசையமைப்பாளர், எழுத்தாளர்
* தேசபந்து சித்தரஞ்சன் தாஸ், புகழ்பெற்ற பாரிஸ்டர் மற்றும் சுயாட்சிக் கட்சியின் தலைவர்
* பிரஜேந்திரநாத் தே-பர்த்வானின் ஆணையர்
* தருண் குமார், பல்துறை நடிகர், உத்தம்குமாரின் சகோதரர்
* அசுதோசு முகர்சி-கொல்கத்தா பல்கலைக்கழகத்தின் துணைவேந்தர்
* சியாமா பிரசாத் முகர்ஜி-பாரதீய ஜன சங்கத்தின் நிறுவனர் மற்றும் இந்தியாவின் முதல் மத்திய தொழில் அமைச்சர்
* பிரமேந்திர மித்ரா, ஆசிரியர், கவிஞர்
* சித்தார்த்த சங்கர் ரே-மேற்கு வங்கத்தின் முன்னாள் முதல்வர், பாரிஸ்டர்
* பிஜோன் பட்டாச்சார்யா-பிரபல நாடக கலைஞர், இயக்குநர், பிரபல பெங்காலி நாடக எழுத்தாளர். மேலும், பிரபல சர்வதேச விருது பெற்ற சமூக சேவகரும் எழுத்தாளருமான மகாசுவேதா தேவியின் கணவர்.
* ரஞ்சித் மல்லிக், பெங்காலி திரைப்பட நடிகர்.
* ஹனா கேத்தரின் முல்லென்ஸ் (1826–1861), ஐரோப்பிய மறைப்பணியாளர், கல்வியாளர், மொழிபெயர்ப்பாளர் மற்றும் எழுத்தாளர், ஜீனா பயணங்களுக்கு குறிப்பிடத்தக்கவர்
* அல்போன்ஸ் பிரான்சுவா லாக்ரோயிக்ஸ், மறைப்பணியாளர் மற்றும் மொழிபெயர்ப்பாளர்
* முன்னா மித்ரா, முதல் தர துடுப்பாட்ட வீரர் மற்றும் ஆங்கிலிகன் மதகுரு

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
பகுப்பு:கொல்கத்தா
ஆல்வானியா மெடியோலிட்டோராலிசு

***ஆல்வானியா மெடியோலிட்டோராலிசு*** (*Alvania mediolittoralis*) என்பது மிகச்சிறிய வகையான கடல் நத்தை ஆகும். இது வயிற்றுக்காலி கடல் மெல்லுடலி ரைசோயிடே குடும்பத்தினைச் சார்ந்தது.

## விளக்கம்
இதனுடைய ஓட்டின் நீளம் 2.2 மிமீ க்கும் 3 மி.மீ. இடைப்பட்டது.

## பரவல்
இந்த இனம் அட்லாண்டிக் பெருங்கடலில் அசோர்சு மற்றும் மதீரா பகுதியில் காணப்படுகிறது.

## மேற்கோள்கள்

* Gofas, S.; Le Renard, J.; Bouchet, P. (2001). Mollusca, in: Costello, M.J. et al. (Ed.) (2001). *European register of marine species: a check-list of the marine species in Europe and a bibliography of guides to their identification.* Collection Patrimoines Naturels, 50: pp.&nbsp;180–213

பகுப்பு:மெல்லுடலிகள்
இரு பீனைல் ஈதர்

**இரு பீனைல் ஈதர்** (*Diphenyl ether*) என்ற கரிமச் சேர்மம் (C6H5)2O என்ற மூலக்கூறு வாய்ப்பாட்டால் விவரிக்கப்படுகிறது. நிறமற்ற திண்மப் பொருளான இது ஓர் எளிய ஈரரைல் ஈதராகும். இரு பீனைல் ஈதர் பல்வேறு முக்கியப் பயன்பாடுகளைக் கொண்டுள்ளது. 
## தயாரிப்பு
1901 ஆம் ஆண்டிலேயே இரு பீனைல் ஈதரின் பல்வேறு பண்புகள் அறியப்பட்டுள்ளன.வில்லியாம்சன் ஈதர் தொகுப்புமுறையில் சில மாற்றங்கள் மேற்கொண்டு இதை தயாரிக்கிறார்கள். இங்கு பீனால் மற்றும் புரோமோபென்சீனின் வினை ஒரு காரத்தின் முன்னிலையிலும் வினையூக்கி அளவு தாமிரத்தோடும் நிகழ்கிறது.
:PhONa  +  PhBr  →  PhOPh  +  NaBr
இதேபோல நிகழும் பிற வினைகள் சிலவற்றிலும் குறிப்பாக பீனால் தயாரிக்கும் குளோரோபென்சீனின் நீராற்பகுப்பு வினையின் உயர் அழுத்தத்தில் இரு பீனைல் ஈதர் ஒரு பக்க வினைவிளைபொருளாக உருவாகிறது. 
இருபீனைல் ஈதருடன் தொடர்புடைய சேர்மங்கள் உல்மான் வினையின் வழியாகத் தயாரிக்கப்படுகின்றன.

இருபீனைல் ஈதர் சேர்மம் பிற பீனைல் வளையங்கள் போலவே ஐதராக்சிலேற்றம், நைட்ரோயேற்றம், ஆலசனேற்றம், சல்போயேற்றம், அசைலேற்றம் அல்லது பீரிடல் கிராப்ட்சு வினை உள்ளிட்ட பொதுவான வினைகளுக்கு  உட்படுகிறது, 

## பயன்கள்
இருபீனைல் ஈதரின் முக்கிய பயன்பாடு இருபீனைலுடன் சேர்ந்து ஓர் எளிதில் உறைகின்ற கலவையாக வெப்ப பரிமாற்ற ஊடகமாகப் பயன்படுத்தப்படுவதேயாகும். திரவ நிலையின் ஒப்பீட்டளவில் பெரிய வெப்பநிலை வரம்பு காணப்படுவதால் வெப்ப பரிமாற்ற ஊடகத்திற்கு இக்கலவை மிகப்பொருத்தமாகப் பயன்படுகிறது. வர்த்தகரீதியாகக் கிடைக்கும் இக்கலவையில் (டௌதர்ம் ஏ) 73.5% இருபீனைல் ஈதரும் 26.5% இருபீனைலும் கலந்துள்ளன. 

பெராரியோ வினையின் வழியாக பீனாக்சாதைன் உற்பத்தி செய்யப்படும் செயல்முறையில் இருபீனைல் ஈதர் தொடக்க வேதிப்பொருளாகப் பயன்படுகிறது. பாலியமைடு மற்றும் பாலியிமைடு சேர்மங்கள் தயாரிப்பில் பீனாக்சாதைன் பயன்படுத்தப்படுகிறது. 

குறைந்த விலை, நிலைப்புத்தன்மை மற்றும்  இருபீனைல் ஈதரின் வாசனை காரணமாக சோப்பு வாசனை திரவியங்களில் இது பரவலாக பயன்படுத்தப்படுகிறது. பாலியெசுத்தர்கள் உற்பத்தியிலும் இருபீனைல் ஈதரின் செயலாக்கமும் உதவியாகப் பயன்படுத்தப்படுகிறது. 

## தொடர்புடைய பிற சேர்மங்கள்
பல பல்புரோமினேற்ற இருபீனைல் ஈதர்கள் தீச்சுடர் ஒடுக்கிகளாகப் பயன்படுகின்றன. ஐந்து, எட்டு, பத்து புரோமினேற்ற இருபீனைல் ஈதர்கள் பொதுவான பல்புரோமினேற்ற இருபீனைல் ஈதர்களாகும். இம்மூன்றில் பத்து புரோமினேற்ற இருபீனைல் ஈதர் மட்டும் 2003 ஆம் ஆண்டில் ஐரோப்பிய ஒன்றியத்தில் தடை செய்யப்பட்டிருப்பினும் DecaBDE, also known as decabromodiphenyl oxide,இன்னும் பரவலான பயன்பாட்டில் உள்ளது. பத்து புரோமினேற்ற இருபீனைல் ஈதர் டெக்காபுரோமோயிருபீனைல் ஆக்சைடு என்றும் அறியப்பட்டுகிறது. அமெரிக்காவில் ஓர் ஆண்டிற்கு 450,000 கிலோகிராம் அளவுக்கு தயாரிக்கப்பட்டு வருகிறது. சேடெக்சு 102 என்ற வர்த்தகப் பெயரில் விற்பனை செய்யப்பட்டு வரும் இச்சேர்மம் தீச்சுடர் ஒடுக்கியாக சாயங்கள் மற்றும் நெகிழிகள் உற்பத்ட்தியில் பயன்படுத்தப்பட்டு வருகிறது. 

## மேற்கோள்கள்

பகுப்பு:இருபீனைல் ஈதர்கள்
பகுப்பு:இனிப்பு மணம் கொண்ட இரசாயனங்கள்
பகுப்பு:சமச்சீர் ஈதர்கள்
தாம்பூர்

வலது|thumb|333x333px| தம்பூர் பசவண்ணா கோயிலிலுள்ள நந்தி சிலை
**தாம்பூர்** (*Tamboor* ) என்பது இந்திய மாநிலமான கர்நாடகாவின் தார்வாட் மாவட்டத்திள்ள ஒரு நகரமாகும். இது கல்கடகியில் இருந்து சுமார் 8 கி.மீ. தொலைவில் அமைந்துள்ளது.

## பெயர்
முந்தைய ஆண்டுகளில் தாமிரம் பெருமளவில் கிடைத்ததால் தாம்பூர் என்ற பெயர் கிராமத்திற்கு வந்தது. "தாமிர நகர்" தாம்ரூர் எனவும் பின்னர் தாம்பூர் என மாறியது.

## நிலவியல்
தாம்பூர் மேற்குத் தொடர்ச்சி மலையில் அமைந்துள்ளது . இங்குள்ள அடர்ந்த காடுகளில் புலிகள், புள்ளிமான்கள், யானைகள், பாம்பு மற்றும் பிற வனவிலங்குகளைக் கொண்டுள்ளன. தாம்பூர் ஏரி, சாது ஷாஹித் தர்கா, காளி நதி, அனாசி மலைக்காடுகள், சுபா அணை ஆகியவை உள்ளூர் ஆர்வமுள்ள பிற பகுதிகளாகும்.

## போக்குவரத்து
கல்கடகியிலிருந்து , ஹூப்ளி, தார்வாடு மற்றும் எல்லாபூருக்கு தேவிகொப்பா வழியாக தினசரி மூன்று பேருந்துகள் இயக்கப்படுகின்றன. அருகிலுள்ள இடங்கள்: கல்கடகி, தார்வாடு, ஹூப்ளி மற்றும் எல்லாபூர் .

## பசவண்ணா கோயில்
வலது|thumb|250x250px| தம்பூர் பசவண்ணா கோயில்
வீர சைவ நம்பிக்கையுள்ள மக்களுக்கு தாம்பூர் ஒரு முக்கியமான யாத்திரை மையமாகும். அவர்களின் மிகவும் மதிப்பிற்குரிய  பசவருக்கு இங்கு கோயில் உள்ளது. 12 ஆம் நூற்றாண்டில், சாளுக்கியர்ளும், மேலைக் கங்கர்களும் இங்கு ஆட்சி செய்தனர். தாம்பூர்  கர்நாடகா முழுவதிலுமிருந்து வரும் யாத்ரீகர்களை ஒரு முக்கிய சமூகமாக ஈர்க்கின்றன அல்லது `பஞ்சம்சாலி வீர சைவர்கள்' இங்கு தவறாமல் வருகை தருகின்றன.

தம்பூர் (தம்பூர்) பசவண்ணா கோயில்   தேவ்கோப்பா வனத்தின் முடிவில் கல்கடகியில் இருந்து 11 கி.மீ தொலைவில் அமைந்துள்ளது.

## மேற்கோள்கள்

பகுப்பு:தார்வாடு மாவட்டம்
பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:வீர சைவம்
ஸ்டீவி வொண்டர்

**ஸ்டீவி வொண்டர்** (பி. மே 13, 1950) ஒரு அமெரிக்க இசைக்கலைஞர் ஆவார். அவரது இயற்பெயர் **ஸ்டீவ்லாந்து ஆடவே ஜட்கின்ஸ்**. (குறைமாதப் பேறின் காரணமாக) முழுப் பருவமடையா நிலையில் ஏற்படும் விழித்திரை நோயால், மிக இளம் வயதிலேயே பார்வையை இழந்தார்; இருப்பினும், இள வயதிலேயே இசையில் மேதையாகவும் திகழ்ந்ததால், **லிட்டில் ஸ்டீவி வொண்டர்** என்று அழைக்கப்பட்டார். தனது பதிமூன்றாவது வயதில் அவர் வெளியிட்ட *ஃபிங்கர்டிப்ஸ்*-பகுதி 2 என்ற பாடல் 1963 பில்போர்டு ஹாட்100 பட்டியலில் முதலிடம் பிடித்ததால், மிகவும் இளவயதில் இந்த சாதனையை செய்தவர் ஆனார்.

## மேற்கோள்கள்

பகுப்பு:கிராமி விருது வென்றவர்கள்
பகுப்பு:அமெரிக்க குழந்தை பாடகர்கள்
பகுப்பு:வாழும் மக்கள்
பகுப்பு:பார்வையற்ற இசையமைப்பாளர்கள்
திமிட்ரி லிசிட்சின்

**திமிட்ரி லிசிட்சின்** (*Dmitry Lisitsyn*) உருசியாவைச் சேர்ந்த ஒரு சுற்றுச்சூழல் ஆர்வலராவார். உலகின் மிகப்பெரிய பெட்ரோலிய மேம்பாட்டுத் திட்டங்களில் ஒன்றிலிருந்து சுற்றுச்சூழலைக் காப்பாற்றும் பாதுகாப்பு நடவடிக்கைகளை மேற்கொண்டார். உருசியக் கூட்டமைப்பின் மிகப்பெரிய தீவான சக்கலின் தீவின் ஆபத்தான சுற்றுச்சூழல் அமைப்புகளைப் பாதுகாப்பதற்கான  முயற்சிகளுக்காக 2011 ஆம் ஆண்டு லிசிட்சின்னுக்கு  கோல்டுமேன் சுற்றுச்சூழல் விருது வழங்கப்பட்டது.

## வாழ்க்கைக் குறிப்பு
திமிட்ரி லிசிட்சின் அங்காரா ஆற்றின் அருகே டைகா காடுகளால் சூழப்பட்ட ஒரு சிறிய சைபீரிய கிராமத்தில் பிறந்து வளர்ந்தார். பள்ளியில், உலகின் பிற பகுதிகளில் நிகழும் சுற்றுச்சூழல் பேரழிவு பற்றி அறிந்து ஆழ்ந்த பாதிப்புக்குள்ளானார். சுற்றுச்சூழலைப் பாதுகாக்க ஏதாவது செய்ய விரும்பினார்.  சர்வாதிகார அமைப்பில் அரசியல் நடவடிக்கைக்கு சிறிய வாய்ப்பு இருப்பதைக் கண்ட இவர் இளமையில் சோவியத் ஒன்றியத்தின் இயல்பான அன்றாட வாழ்க்கையைத் தொடர்ந்தார்.

## மேற்கோள்கள்

பகுப்பு:வாழும் மக்கள்
பகுப்பு:கோல்டுமேன் சுற்றுச்சூழல் விருது பெற்றவர்கள்
பகுப்பு:உருசியச் சுற்றுச்சூழல் செயற்பாட்டாளர்கள்
அலாசி

**அலாசி** ( Halasi ) முந்தைய காலங்களில் "அலாசிகே" என்றும் அழைக்கப்பட்ட இது இந்தியாவின் கர்நாடகாவில் உள்ள பெல்காம் மாவட்டத்திலுள்ள கானாபூர் வட்டத்திலுள்ள ஒரு நகரமாகும்  இது கானாபூரிலிருந்து 14 கி.மீ தொலைவிலும், கிட்டூரிலிருந்து 25 கி.மீ தொலைவிலும் உள்ளது. நகரத்தின் பண்டைய பெயர் "பலாசிகா" என கல்வெட்டுகளில் குறிப்பிடப்பட்டுள்ளது . ஆரம்பகால (சுமார் 350 பொ.ச.) கதம்ப வம்சத்தின் மையமாக இருந்த இது, கோவா கதம்பர்களின் (980-1025) ஒரு சிறிய தலைநகராகவும் இருந்தது. மேற்குத் தொடர்ச்சி மலையின் பின்னணியில் அமைந்துள்ள ஒரு அழகான இடமாகும்.

## கோயில்கள்
தொடர்ச்சியான இடைக்கால கோயில்களுக்கு இந்த நகரம் குறிப்பிடத்தக்கது. இந்த ஊரில் பல வரலாற்று நினைவுச்சின்னங்கள் உள்ளன. பூவராக நரசிம்மர் கோயில் என்ற ஒரு கோயில் இங்கு அமைந்துள்ளது. இந்த கோவிலில் இந்துக் கடவுளான விஷ்ணுவின் அவதாரங்களான் வராகம், நரசிம்மர், விஷ்ணு, சூரிய தேவன் ஆகிய கடவுள்களின் உருவங்கள் உள்ளன . சிவபெருமானுக்கு அர்ப்பணிக்கப்பட்ட கோகர்னேசுவரர், கபிலேசுவரர், சுவர்னேசுவரர், கடகேசுவரர் கோயில்களும் இங்கு உள்ளன. அலாசியில் ஒரு சமண ஆலயமும் பள்ளிவாசலும் தர்காவும் உள்ளன. குறிப்பாக ஹஸ்ரத் நூர் அல்-தின் ஷா காத்ரியின் தர்கா. ஈத் தொழுகைக்காக ஒதுக்கப்பட்டுள்ள பொதுவான் இடம் நகரின் தெற்கே அமைந்துள்ளது. இது ஆண்டின் பிற நேரங்களில் பிரார்த்தனைக்கு பயன்படுத்தப்படாது.

## பலாசிகா
[வலது|thumb| கர்நாடகாவின் அலாசி நகரைச் சேர்ந்த ஹரிவர்மனின் செப்பு-தகடு சாசனம் (பொ.ச. 500-515), நிலம் வழங்கப்பட்டதைப் பதிவுசெய்துள்ளது. https://siddham.network/inscription/ob01057/ https://siddham.network/inscription/ob01057/ ஐப் பார்க்கவும்]
பலாசிகாவின் பண்டைய குடியேற்றத்தில் கட்டடக்கலை எச்சங்கள் எதுவும் கண்டுபிடிக்கப்படவில்லை. ஆனால் சுந்தரா நகரின் மேற்குப் பகுதியில் உள்ள கல்லேசுவரர் கோயிலுக்கு (காலமேசுவர் என்றும் அழைக்கப்படுகிறது) அருகே செங்கல் கட்டுமானங்களின் தடயங்களைக் காணலாம். ஆரம்பகால பலாசிகாவின் முக்கிய சான்றுகளாக ஒரு செப்பு தகடுகள், "சக்ரத்தீர்த்தம்" என்று அழைக்கப்பட்ட இடத்தில் 1850களில் கண்டுபிடிக்கப்பட்டன. இந்த சாசனங்கள் அனைத்தும் சைன மானியங்களையும், இப்பகுதியை ஆண்ட ககுத்ஸ்தவர்மன் காலத்திலிருந்து (405-430 வரை) இரவிவர்மன் (465-500) மற்றும் ஹரிவர்மன் (500-15) காலங்களை குறிக்கிறது.

## வராக நரசிம்மர் கோயில்
[வலது|thumb| [விஷ்ணுவின் வராக அவதாரம், வராகர் நரசிம்ம கோவிலுக்கு உள்ளே, அலாசி, கர்நாடகா]]
[வலது|thumb|250x250px| பூவராக நரசிம்மர் கோயில் அலாசி, [கருநாடகம்|கர்நாடகா]]
இந்த கோயில் இந்தியத் தொல்பொருள் ஆய்வகத்தின் பாதுகாப்பில் உள்ளது. மேலும், பெல்காம் மாவட்டத்தில் தேசிய முக்கியத்துவத்தின் நினைவுச்சின்னங்களின் பட்டியலில் இடம்பெற்றுள்ளது. பத்தொன்பதாம் நூற்றாண்டில் குறிப்பிடப்பட்ட மரபுகள் அதன் கட்டுமானத்தை ஜெகனாச்சாரியார் கட்டியதாகக் கூறுகின்றன.

## மேலும் காண்க

* பனவாசி
* கோவா
* ஹங்கல்
* கதம்பர் வம்சம்

## மேற்கோள்கள்

## வெளி இணைப்புகள்

* Inscriptions from Halasi
* Map of Halasi with key locations

பகுப்பு:பன்னிரண்டாம் நூற்றாண்டு இந்துக் கோயில்கள்
பகுப்பு:இந்தியப் பேரரசுகள்
பகுப்பு:கர்நாடகப் பண்பாடு
பகுப்பு:கருநாடக மாநிலத்திலுள்ள ஊர்களும் நகரங்களும்
கே. ஆர். பி. பிரபாகரன்

**கே. ஆர். பி. பிரபாகரன்**(*K. R. P. Prabakaran*) (பினப்பு: 1979) என்பவர் இந்திய அரசியல்வாதியும்,  தமிழ்நாட்டிலிருந்து தேர்ந்தெடுக்கப்பட்ட நாடாளுமன்ற உறுப்பினரும் ஆவார். இவர் திருநெல்வேலி மக்களவைத் தொகுதியிலிருந்து மக்களவைக்கு 2014ஆம் ஆண்டு நடைபெற்ற தேர்தலில் அனைத்திந்திய அண்ணா திராவிட முன்னேற்றக் கழக வேட்பாளராகப் போட்டியிட்டுத் தேர்ந்தெடுக்கப்பட்டார்.

இவர்  திருநெல்வேலி மாவட்டத்தின் (இப்போது, தென்காசி மாவட்டம்) ஆலங்குளம் வட்டத்தில் உள்ள கீழப்பாவூரைச் சேர்ந்த ஒரு வழக்கறிஞர் ஆவார்.

## மேற்கோள்கள்

பகுப்பு:திருநெல்வேலி மாவட்ட மக்கள்
பகுப்பு:1979 பிறப்புகள்
பகுப்பு:16வது மக்களவை உறுப்பினர்கள்
பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
ரவுல் து டோயிட்டு

**ரவுல் து டோயிட்டு** (*Raoul du Toit*) சிம்பாப்வே நாட்டைச் சேர்ந்த  ஒரு சுற்றுச்சூழல் ஆர்வலராவார். சிம்பாப்வே நாட்டில் எஞ்சியிருக்கும் பெரும் விலங்கினத்தைச் சேர்ந்த கருப்பு காண்டாமிருகத்தைப் பாதுகாப்பதற்காக முன்னெடுத்த முயற்சிகளுக்காக 2011 ஆம் ஆண்டு டோயிட்டுக்கு கோல்டுமேன் சுற்றுச்சூழல் விருது வழங்கப்பட்டது.
 
பெரிய கருப்பு காண்டாமிருகங்கள் எண்ணிக்கையில் உலகின் நான்காவது இடத்திலிருக்கும்  சிம்பாப்வே அதன் பாதுகாப்பு முயற்சிகளில் தொடர்ச்சியான வெற்றிகளையும் தோல்விகளையும் நிரூபித்துள்ளது. 1980 ஆம் ஆண்டுகளின் பிற்பகுதியில் பேரழிவு தரும் வேட்டையைத் தொடர்ந்து 1990 ஆம் ஆண்டுகளின் சிம்பாப்வேயின் கருப்பு காண்டாமிருகங்களின் எண்னிக்கையை அதிகரிப்பதில் பாதுகாப்பு முயற்சிகள் ஒருங்கிணைக்கப்பட்டன. கால்நடை வளர்ப்பை வனவிலங்கு பாதுகாப்பு நிலையங்களாக மாற்றுவதற்கான முதன்மை இனமாக காண்டாமிருகங்கள் தெற்கு சிம்பாப்வேயில் உள்ள பகுதிகளுக்கு மாற்றப்பட்டன. இனப்பெருக்கம் திட்டங்கள் நிறுவப்பட்டு இனப்பெருக்கம் மேம்பட்டது.

## வாழ்க்கைக் குறிப்பு
சிம்பாப்வேயில் பிறந்த ரவுல் டு டோயிட்டு ஒரு வலுவான பாதுகாப்பு நெறிமுறைகளுடன்  வளர்ந்தார்.  தனது ஓய்வு நேரத்தை இயற்கையோடு  செலவிட்டார். தென்னாப்பிரிக்காவில் நீர் மின் திட்டங்களின் சுற்றுச்சூழல் பாதிப்புகளைப் பற்றி படிப்போடு தனது வாழ்க்கையைத் தொடங்கினார்.  ஆனால் பின்னர் கண்டம் முழுவதும் காண்டாமிருகம் மற்றும் யானைப் பாதுகாப்பு பணிகளை ஒருங்கிணைக்கும் ஒரு சர்வதேச அமைப்பில் சேர்க்கப்பட்டார். இங்கிருந்து கொண்டே டோயிட்டு இந்த இனங்களின் ஆரோக்கியமான எண்னிக்கைப் பெருக்கம் ஆப்பிரிக்காவின் அரை வறண்ட பகுதிகளில் பல்லுயிர் மற்றும் வனவிலங்கு அடிப்படையிலான வளர்ச்சியை எவ்வாறு மேம்படுத்துகிறது என்பதைக் கண்டார். தனது சொந்த நாடான சிம்பாப்வேயில் கிராமப்புற வளர்ச்சியுடன் இணைக்கப்பட்ட காண்டாமிருக பாதுகாப்புக்கான புதுமையான மாதிரிகளை ஊக்குவிக்கப் புறப்பட்டார்.
## மேற்கோள்கள்

பகுப்பு:வாழும் மக்கள்
பகுப்பு:சிம்பாப்வே மக்கள்
பகுப்பு:கோல்டுமேன் சுற்றுச்சூழல் விருது பெற்றவர்கள்
சம்பா தேவி சுக்லா

**சம்பா தேவி சுக்லா** (*Champa Devi Shukla*) என்பவர் இந்தியாவின் மத்தியப்பிரதேச மாநிலம்  போபால் பகுதியினைச் சார்ந்த சமூகப் போராளி ஆவர். இவர் 2004ஆம் ஆண்டில் ரசிதா பீ உடன் கோல்ட்மேன் சுற்றுச்சூழல் விருதினைப் பகிர்ந்துகொண்டார். 1984 போபால் பேரழிவில் 20,000 பேர் கொல்லப்பட்டபோது, சுக்லாவும் ரசிதா பீயும் நீதிக்காகப் போராடினர். மேலும் விபத்திற்குக் காரணமான நிறுவனம் மற்றும் அதன் உரிமையாளர்களுக்கு எதிராகப் பிரச்சாரங்களையும் வழக்குகளையும் மேற்கொண்டனர்.

## போபால் எரிவாயு சோகம்
1984 ஆம் ஆண்டு போபாலில் நடந்த யூனியன் கார்பைடு எரிவாயு பேரழிவு நிகழ்விலிருந்து தப்பியவர்களுக்கு நீதி கோரி பன்னாட்டுப் பிரச்சாரத்திற்குச் சம்பா தேவி சுக்லா, ரசிதா பீயுடன் தலைமை தாங்கினார். இந்தியாவில் ஆர்ப்பாட்டங்கள் மற்றும் பேரணிகளில் தொடங்கி, சுக்லா யூனியன் கார்பைட் நிறுவனம் (யு.சி.சி) மற்றும் அதன் கூட்டாளர் டவ் கெமிக்கல்ஸ் ஆகியோருக்கு எதிரான தனது போராட்டத்தை நியூயார்க் மற்றும் பிற அமெரிக்க நகரங்களின் தெருக்களில் மேற்கொண்டார், சம்பா மற்றும் பிற எதிர்ப்பாளர்கள் தாக்கல் செய்த தொடர் வழக்குகளில் டொவ் கெமிக்கல் கம்பெனி சட்டப் போராட்டம் நடத்தி வருகிறது. முன்னாள் யூனியன் கார்பைட் தலைமை நிர்வாக அதிகாரி வாரன் ஆண்டர்சன் போபாலில் குற்றவியல் விசாரணையை எதிர்கொள்ள வேண்டும் என்று கோரி இவர்கள் 2002ல் புது தில்லியில் 19 நாள் உண்ணாவிரதம் இருந்தனர்.

## விருதுகள்
சுக்லா, ரசிதா பீயுடன் இணைந்து பன்னாட்டு மையத்திற்கு போபால் பேரழிவினைக் கொண்டு சென்றமைக்காக 2004ஆம் ஆண்டு கோல்ட்மேன் சுற்றுச்சூழல் பரிசு வழங்கப்பட்டது.

## தனிப்பட்ட வாழ்க்கை
சுக்லா மத்திய அரசு அச்சகத்தில் பணிபுரிகிறார். இங்கு இவர் இளநிலை பைண்டர் ஆக உள்ளார். இவரின் கணவர் 1997ல் புற்றுநோயால் மரணமடைந்த அரசு ஊழியர் ஆவார். மீதைல் ஐசோசயனேட் வாயு கசிவு காரணமாக சுக்லாவின் இரண்டு மகன்களும் உடல்நலக் கோளாறு காரணமாக இறந்தனர். மற்ற மூன்று குழந்தைகள் இன்னும் உயிருடன் இருக்கின்றனர், ஆனால் இவர்கள் யாரும் சாதாரண வாழ்க்கையை நடத்துவதில்லை.

## மேற்கோள்ககள்

பகுப்பு:கோல்டுமேன் சுற்றுச்சூழல் விருது பெற்றவர்கள்
பகுப்பு:இந்திய சுற்றுச்சூழல் செயற்பாட்டாளர்கள்
பகுப்பு:வாழும் மக்கள்
அம்பர்ட்டோ ரியோசு லாப்ரடா

**அம்பர்ட்டோ ரியோசு லாப்ரடா** (*Humberto Ríos Labrada*) கியூபா நாட்டைச் சேர்ந்த ஒரு நாட்டுப்புற இசைக் கலைஞர், விவசாய விஞ்ஞானி மற்றும் சுற்றுச்சூழல் ஆர்வலர் ஆவார்.கியூபாவின் விவசாயத்தில் பல்லுயிர் மற்றும் நிலையான வளர்ச்சிக்காக லாப்ரடா முன்னெடுத்த முயற்சிகளுக்காக 2010 ஆம் ஆண்டு கோல்டுமேன் சுற்றுச்சூழல் விருது  வழங்கப்பட்டது. 
 
விவசாயிகளுடன் பயிர் பன்முகத்தன்மையை அதிகரிக்கவும், குறைந்த உள்ளீட்டு விவசாய முறைகளை உருவாக்கவும் இவர் பணியாற்றி வருகிறார். கியூபாவின் வேதியியல் சார்புநிலையிலிருந்து விடுபடும் நீடித்த விவசாயத்தை  ஊக்குவித்தார். உள்ளூர் வேளாண் கண்டுபிடிப்புகளுக்கான தேசிய வேளாண் அறிவியல் நிறுவனத்தின் திட்ட  ஒருங்கிணைப்பாளராக பணியாற்றியுள்ளார்.  கியூபாவின் நிலையான விவசாயத் துறையை வளர்ப்பதில் தனது நேரத்தைச் செலவழித்து தொடர்ந்து கவனம் செலுத்துகிறார். மெக்சிகோ மற்றும் பொலிவியா முழுவதும் இதேபோன்ற விவசாயி தலைமையிலான பல்லுயிர் திட்டங்களின் மேம்பாட்டில் ஈடுபட்டுள்ளார். சமூகத்தை பல்லுயிர் பெருக்கத்தில் ஈடுபடுத்தவும், நிலையான விவசாயத்தை கொண்டாடும் பாடல்களை நிகழ்த்தவும் அவர் தனது இசையை பெரும்பாலும்  பயன்படுத்துகிறார்.

## மேற்கோள்கள்

பகுப்பு:வாழும் மக்கள்
பகுப்பு:கியூபா மக்கள்
பகுப்பு:கோல்டுமேன் சுற்றுச்சூழல் விருது பெற்றவர்கள்
குறு நெடுக்க வான்காப்பு

thumb| AUSA 2017 இல், போயிங்கின் குநெவா செலுத்தியை மூட்டும் JLTV நுகர்பயன் திரிபுரு
**குறு நெடுக்க வான்காப்பு** ( *கு.நெ.வா* ) என்பது வானூர்தி எதிர்ப்பு ஆயுதங்கள் மற்றும் தந்திரோபாயங்களின் ஒரு குழு ஆகும், அவை குறைந்த உயரத்தில் உள்ள வான் அச்சுறுத்தல்கள், முதன்மையாக உலங்கு வானூர்திகள் மற்றும் ஏ -10 அல்லது சுகோய் சு- போன்ற தாழ்-பறப்பு நெருங்கிய வான் ஆதரவு வானூர்திகளுக்கு எதிராக வலுவெதிர்ப்புடன்(Defense) செய்ய வேண்டும். 25 . குநெவா  மற்றும் அதன் நிறைவுகள், உ.ந.வா. (HIMAD) (*உயரிலிருந்து நடுத்தர வான்காப்பு*) மற்றும் க.உ.கு.ப.வ.(THAAD) (*கடைமுடிவு உயர் குத்துயர பகுதி வலுவெதிர்ப்பு*) ஆகியவை சமர்வானின்(battlespace) வான்காப்பை குத்துயரம் மற்றும் தற்காப்பு ஆயுத நெடுக்கங்களின் அடிப்படையில் பொறுப்புக் குவிமாடங்களாகப் பிரிக்கின்றன. 

## மேற்கோள்கள்

பகுப்பு:போர் ஆயுதங்கள்
ராஜீவ் ரஞ்சன்

**ராஜீவ் ரஞ்சன்** (*Rajeev Ranjan* பிறப்பு:22 செப்டம்பர்  1961) இந்தியாவின் ஜார்கண்ட் மாநிலத்தைச் சேர்ந்தவர். 1985-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக  பணியாற்றியவர்.

## கல்வி
இவர் அறிசார் சொத்துரிமை பிரிவில் முனைவர் பட்டம் பெற்றவர். அகமதாபாத்தில் உள்ள இந்திய மேலாண்மை கழகத்தில் முதுகலை வணிக மேலாண்மை பட்டமும், லண்டன் பொருளாதாரம் மற்றும் அரசியல் மையத்தில் பொது கொள்கை பிரிவில் முதுநிலை பட்டமும் பெற்றுள்ளார்.இவர் தமிழ், ஆங்கிலம், இந்தி, சமஸ்கிருத உள்ளிட்ட மொழிகளில் நல்ல புலமை மிக்கவர்.

## அரசுப் பணிகள்
1985 ஆம் ஆண்டு தமிழக பிரிவு இந்திய ஆட்சிப் பணி அதிகாரியாக பணியில் இணைந்தார். 1987 முதல் 1989 வரை திருவண்ணாமலை மாவட்ட உதவி  ஆட்சியராக  பதவியில் இருந்தார். திருச்சி மாவட்ட ஆட்சியராக ஏப்ரல் 1995 முதல் அகத்து 1997 வரை பதவியில் இருந்தார்.2001 முதல் 2007 வரை 7 ஆண்டுகள் அயல்பணியாக மத்திய அரசுப்பணியில் பணியாற்றினார். 2007-ல் இணைச் செயலாளர் அந்தஸ்த்துக்கு உயர்வு பெற்றார். 2009 முதல் முதன்மைச் செயலராக பல்வேறு துறைகளில் பணியாற்றியுள்ளார். மத்திய அரசின் அயல் பணியில் 11 ஆண்டுகளுக்கு மேல் பணியாற்றிய அனுபவம் பெற்றவர்.சரக்கு சேவை வரி கவுன்சிலில் சிறப்பு செயலாளராக பணியாற்றியவர். கே. சண்முகத்தின் பணி ஓய்வுக்குப் பின்னர் தமிழகத்தின் 47-வது தலைமைச் செயலாளராக 31  ஜனவரி 2021  அன்று தமிழக அரசால்  நியமிக்கப்பட்டார்.2021 மே 7 அன்று தமிழகத்தின் புதிய தலைமை செயலாளராக வெ. இறையன்பு நியமனத்தையொட்டி, தமிழ்நாடு செய்தித்தாள் கழகத்திற்கு இடமாற்றம் செய்யப்பட்டார்.
## மேற்கோள்கள்

பகுப்பு:இந்திய ஆட்சிப் பணி அலுவலர்கள்
பகுப்பு:வாழும் மக்கள்
பகுப்பு:1961 பிறப்புகள்
சம்பப்பட்டி, கீழத்தானியம்

**சம்பப்பட்டி** (Sampappatti) என்பது இந்தியாவின்,  தமிழ்நாட்டின், புதுக்கோட்டை மாவட்டம், பொன்னமராவதி ஊராட்சி ஒன்றியம், கீழத்தானியம் ஊராட்சிக்கு,  உட்பட்ட  ஒரு சிற்றூர் ஆகும்.

## அமைவிடம்
இந்த ஊரானது மாவட்டத்தின் தலைநகரான புதுக்கோட்டையில் இருந்து 30 கிலோமீட்டர் தொலைவில் உள்ளது.

## பள்ளி
# ஊராட்சி ஒன்றிய தொடக்கப்பள்ளி, சம்பப்பட்டி

## மேற்கோள்

பகுப்பு:பொன்னமராவதி ஊராட்சி ஒன்றிய சிற்றூர்கள்
பி. வி. தீட்சித்

**பி. வி. தீட்சித்** (*P. V. Dixit*) என்பவர் 1959 முதல் 1969 வரை மத்தியப் பிரதேச உயர் நீதிமன்றத்தின் தலைமை நீதிபதியாக இருந்தார். இவர் பிப்ரவரி 1966இல் மத்தியப் பிரதேசத்தின் ஆளுநராகவும் இருந்தார். இவர் இந்தியச் சட்ட 9வது குழுவின் தலைவராகவும் 1979 முதல் 1980 வரை பணியாற்றியுள்ளார்.

## மேலும் காண்க

* மத்திய பிரதேச ஆளுநர்களின் பட்டியல்

## மேற்கோள்கள்

பகுப்பு:மத்தியப் பிரதேச ஆளுநர்கள்
மேனி கலோன்சோ

**மேனி கலோன்சோ** (*Manny Calonzo*) ஒரு சுற்றுச்சூழல் வழக்கறிஞராவார். இவர் நிறுவிய அமைப்பான பிலிப்பைன்சின் சுற்றுச்சூழல் கழிவு கூட்டிணைவு நிறுவனம் இவருக்கு உதவிசெய்தது. 
ஈயத்தைப் பயன்படுத்தி  சாயங்கள் உற்பத்தி, பயன்பாடு மற்றும் விற்பனைக்கு தேசிய தடை விதிக்க பிலிப்பைன்சு அரசாங்கத்தை வற்புறுத்திய  பிரச்சாரத்திற்கு மேனி கலோன்சோ தலைமை தாங்கினார். சாயம் உற்பத்தியாளர்கள்  இந்த தரத்தை பூர்த்தி செய்வதை உறுதி செய்வதற்காக மூன்றாம் தரப்பு சான்றிதழ்  திட்டத்தின் வளர்ச்சியையும் இவர் வழிநடத்தினார். 2017 ஆம் ஆண்டு நிலவரப்படி, பிலிப்பைன்சில் சாயச் சந்தையில் 85% உற்பத்தியாளர்கள் இத்தரச்சான்றிதழ் பெற்று அவர்களின் உற்பத்தி பாதுகாப்பானது என்று சான்றிதழ் பெறப்பட்டுள்ளது.

ஈய வண்ணப்பூச்சின் அபாயங்கள் 40 ஆண்டுகளுக்கும் மேலாக வளர்ந்த நாடுகளில் நன்கு ஆவணப்படுத்தப்பட்டு ஒழுங்குபடுத்தப்பட்டுள்ளன. ஆனால் வளர்ந்து வரும் நாடுகளில் - பிலிப்பைன்சு உட்பட, ஈய வண்ணப்பூச்சு ஒரு முக்கிய சுற்றுச்சூழல் சுகாதார பிரச்சினையாக இருந்து வருகிறது. ஆண்களின் ஆண்மைத் திறனைக் குறைத்து, கருவுக்குத் தீங்கும் விளைவிக்கும் என்று கருதப்பட்டு இவரது நச்சு எதிர்ப்பு பிரச்சாரம் காலணி தொடர்புடைய பிற பொருட்களுக்கும் நீட்டிக்கப்பட்டது.

கலோன்சாவின் முன்னெடுப்புகளுக்காக 2018 ஆம் ஆண்டு கோல்டுமேன் சுற்றுச்சூழல் விருது வழங்கப்பட்டது. இவர் தனது தேசிய பிரச்சாரத்தைத் தொடங்கிய பத்தாண்டுகளுக்குப்   பின்னர்  இதன் விளைவாக மில்லியன் கணக்கான பிலிப்பைன்சு குழந்தைகள் பாதுகாக்கப்பட்டனர். கலோன்சோ அனைத்துலக கரிம மாசுபடுத்தல் ஒழிப்பு வலையமைப்பில் உலகாய ஈயச் சாயம் ஒழிப்பு பிரச்சாரத்தின் ஆலோசகராக உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:பிலிப்பீன்சு நபர்கள்
பகுப்பு:கோல்டுமேன் சுற்றுச்சூழல் விருது பெற்றவர்கள்
எடிசன் விருதுகள் (அமெரிக்கா)

**எடிசன் விருதுகள்** (*Edison Awards*) அமெரிக்க நிறுவனம் ஒன்று வழங்கும் வருடாந்திர விருதாகும். இந்த விருதானது பரந்த அளவிலான புதுமைகளுக்காக வழங்கப்படுகிறது.

## நிறுவனம்
எடிசன் விருதுகள் அமெரிக்கச் சந்தைப்படுத்தல் சங்கத்தால் 1987இல் நிறுவப்பட்டது. 2008 முதல் சுயாதீன நிறுவனமாக இது செயல்பட்டு வருகிறது. குரஞ்ச்பேசின் கூற்றுப்படி, எடிசன் விருதுகள் தனியார், இலாப நோக்கற்ற நிறுவனமாகும், இது பத்துக்கும் குறைவான ஊழியர்களைக் கொண்டுள்ளது. 

## விருதுகள்
எடிசன் விருதுகள் கண்டுபிடிப்பாளரான தாமசு ஆல்வா எடிசனின் பெயரில் வழங்கப்படுகிறது. தயாரிப்பு மற்றும் சேவை மேம்பாடு, சந்தைப்படுத்தல் மற்றும் மனிதனை மையமாகக் கொண்ட வடிவமைப்பு ஆகியவற்றில் புதுமைகளை மேற்கொண்டவர்களுக்கு வழங்கப்படுகிறது. பசுமை தொழில்நுட்பம் முதல் மருத்துவ முன்னேற்றங்கள் வரை பல் வகைகள் உள்ளன. *புதுமைப்பித்தன் எடிசன்: அமெரிக்காவின் மிகச்சிறந்த கண்டுபிடிப்பாளரின் வெற்றிகரமான அமைப்பு* (கெல்ப் & கால்டிகாட் 2007) புத்தகத்தில் வரையறுக்கப்பட்டுள்ளபடி நுழைந்தவர்கள் கடுமையான கண்டுபிடிப்பு அளவுகோல்களையும் திறன்களையும் பூர்த்தி செய்ய வேண்டும். எடிசன் விருதுகளை வழிநடத்தல் குழு பரிந்துரைகளை மதிப்பாய்வு செய்கிறது. வணிக வல்லுநர்கள், விஞ்ஞானிகள் மற்றும் கல்வியாளர்களிடமிருந்து பெறுகிறது. சமூக தாக்கம், படைப்பாற்றல் மற்றும் சந்தையின் வெற்றி ஆகியவற்றின் அடிப்படையில் உள்ளீடுகள் தீர்மானிக்கப்படுகின்றன. 2013ஆம் ஆண்டில், 14 பிரிவுகள் மற்றும் 38 துணைப்பிரிவுகள் இருந்தன.

## விருது பெற்றவர்கள்
எடிசன் சாதனை விருதைப் பெற்றவர்கள்:

* 1991 - ஹெர்ப் பாம் - காம்ப்பெல் சூப் கோ.
* 1991 - ஃபிராங்க் பெர்ட்யூ - பெர்ட்யூ பண்ணைகள்
* 1992 - வில்லியம் மெகுவன் - எம்.சி.ஐ கார்ப்பரேஷன்
* 1993 - ஜே. வில்லார்ட் மேரியட், ஜூனியர் - மேரியட் இன்டர்நேஷனல்
* 1993 - ஜே வான் ஆண்டெல் - ஆம்வே கார்ப்பரேஷன்
* 1993 - ரேமண்ட் டபிள்யூ. ஸ்மித் - பெல் அட்லாண்டிக்
* 1993 - ரிச் டிவோஸ் - ஆம்வே கார்ப்பரேஷன்
* 1994 - பெர்ட் சி. ராபர்ட்ஸ் - எம்சிஐ கார்ப்பரேஷன்
* 1994 - எச். ஜான் கிரீனியாஸ் - நாபிஸ்கோ, இன்க்.
* 1995 - ஆர்தர் மார்டினெஸ் - சியர்ஸ், ரோபக் & கோ.
* 1995 - ராபர்ட் பால்மர் - டிஜிட்டல் கார்ப்பரேஷன்
* 1996 - டக்ளஸ் இவெஸ்டர் - கோகோ கோலா நிறுவனம்
* 1996 - நோலன் டி. ஆர்க்கிபால்ட் - பிளாக் & டெக்கர்
* 1997 - ரூபன் மார்க் - கோல்கேட்-பாமோலிவ்
* 1997 - மார்தா ஸ்டீவர்ட் - எம்.எஸ்.எல் ஓம்னிமீடியா
* 1999 - டேல் மோரிசன் - காம்ப்பெல் சூப் கோ.
* 1999 - டெட் டர்னர் - டைம் வார்னர்
* 2009 - டேவிட் எம். கெல்லி - ஐ.டி.இ.ஓ.
* 2009 - சூசன் டெஸ்மண்ட்-ஹெல்மேன் - ஜெனென்டெக்
* 2010 - ஏ.ஜி. லாஃப்லி - ப்ராக்டர் & கேம்பிள்
* 2010 - சூசன் ஹாக்ஃபீல்ட் - எம்ஐடி
* 2011 - ஆலன் முலாலி - ஃபோர்டு மோட்டார் நிறுவனம்
* 2011 - ஜான் எஸ். ஹென்ட்ரிக்ஸ் - டிஸ்கவரி கம்யூனிகேஷன்ஸ்
* 2012 - கிறிஸ் ஆண்டர்சன் - டெட்
* 2012 - ஸ்டீவ் ஜாப்ஸ் - ஆப்பிள், இன்க்.
* 2013 - பால் இ. ஜேக்கப்ஸ் - குவால்காம்
* 2014 - எலோன் மஸ்க் - டெஸ்லா, ஸ்பேஸ்எக்ஸ்
* 2014 - யாங் யுவாங்கிங் - லெனோவா
* 2015 - கிளேட்டன் எம். கிறிஸ்டென்சன் - ஹார்வர்ட் பிசினஸ் ஸ்கூல்
* 2015 - ராபர்ட் ஏ. லூட்ஸ் - ஜெனரல் மோட்டார்ஸ் நிறுவனம்
* 2016 - ஜான் சேம்பர்ஸ் - சிஸ்கோ சிஸ்டம்ஸ், இன்க்.
* 2017 - ஆஸ்ட்ரோ டெல்லர் - எக்ஸ்
* 2017 - ஜெஃப் இம்மெல்ட் - ஜெனரல் எலக்ட்ரிக்
* 2018 - மரிலின் ஹெவ்ஸன் - லாக்ஹீட் மார்டின்
* 2019 - ஜின்னி ரோமெட்டி - ஐ.பி.எம்
 
## மேற்கோள்கள்

பகுப்பு:அமெரிக்க விருதுகள்
பைசு பாலட் பதக்கம்

ராயல் நெதர்லாந்து கலை மற்றும் அறிவியல் அகாடமி வழங்கும் பரிசு **பைசு பாலட் பதக்கம்** (*Buys Ballot Medal*) ஆகும். இது 1888ஆம் ஆண்டில் வானிலை ஆய்வாளர் சி.எச்.டி பைசு பாலட்டின் சாதனைகளை கெளரவிப்பதற்காக நிறுவப்பட்டது. வானிலை ஆய்வுகளில் குறிப்பிடத்தக்கப் பங்களிப்புகளைச் செய்த ஒரு நபருக்கு ஏறக்குறைய ஒவ்வொரு பத்து வருடங்களுக்கும் ஒரு முறை இந்தப் பரிசு வழங்கப்படுகிறது.

இதுவரை பதக்கம் பெற்றவர்கள்:

* 1893 &#x2013; ஜூலியஸ் வான் ஹான், ஆஸ்திரியா
* 1903 &#x2013; ரிச்சர்ட் அஸ்மான் மற்றும் ஆர்தர் பெர்சன், ஜெர்மனி
* 1913 &#x2013; ஹ்யூகோ ஹெர்கெல், ஜெர்மனி
* 1923 &#x2013; சர் நேப்பியர் ஷா, ஐக்கிய இராச்சியம்
* 1933 &#x2013; வில்ஹெல்ம் பிஜெர்க்னெஸ், நோர்வே
* 1948 &#x2013; ஸ்வெர்ரே பீட்டர்சன், நோர்வே
* 1953 &#x2013; குஸ்டாவ் ஸ்வோபோடா, செக் குடியரசு
* 1963 &#x2013; எரிக் பால்மன், பின்லாந்து
* 1973 &#x2013; ஜோசப் ஸ்மாகோரின்ஸ்கி, அமெரிக்கா
* 1982 &#x2013; அக்சல் சி. வின்-நீல்சன், டென்மார்க்
* 1995 &#x2013; வீரபத்ரன் இராமநாதன், அமெரிக்கா
* 2004 &#x2013; எட்வர்ட் நார்டன் லோரென்ஸ், அமெரிக்கா
* 2014 &#x2013; சர் பிரையன் ஹோஸ்கின்ஸ், ஐக்கிய இராச்சியம்

## மேற்கோள்கள்

பகுப்பு:நெதர்லாந்து
மதுரை பெருநகர பகுதி

மதுரை பெருநகர பகுதி, அல்லது மதுரை நகர ஒருங்கிணைப்பு, இந்தியாவில் 31 வது பெரிய நகர்ப்புற ஒருங்கிணைப்பு ஆகும், இது சென்னை, கோயம்புத்தூருக்கு அடுத்தபடியாக தமிழ்நாட்டின் மூன்றாவது பெரிய பெருநகர நகரமாகும் .மதுரை பெருநகரப் பகுதி மதுரை நகரத்தையும் அதன் நகரத்தையும் கொண்டுள்ளது மதுரை மாவட்டத்தில் புறநகர்ப் பகுதிகள்.

## கலவை

மதுரை நகரம் மற்றும் அதன் புறநகர்ப் பகுதிகளை உள்ளடக்கிய தமிழ்நாடு மாநிலத்தில் உள்ள ஒரு பெருநகரப் பகுதி மதுரை நகர்ப்புற ஒருங்கிணைப்பு ஆகும். இது மதுரை மாவட்டத்தின் சில பகுதிகளில் பரவியுள்ள ஒரு மாநகராட்சி மற்றும் புறநகர் பகுதிகளைக் கொண்டுள்ளது.

## மாநகராட்சி

# மதுரை மாநகராட்சி

## நகராட்சிகள்

# திருமங்கலம்
# மேலூர்
# உசிலம்பட்டி

## பேரூராட்சிகள்

# வாடிப்பட்டி
# பரவை
# சோழவந்தான்
# அலங்காநல்லூர்
# பாலமேடு
# எழுமலை
# பேரையூர்
#டி. கல்லுப்பட்டி
#ஏ. வெள்ளாளப்பட்டி

## மக்கள் தொகை கணக்கெடுப்பு நகரங்கள்

# கண்ணன்னேந்தல்
# மேலமடை
# சின்ன அனுப்பநாடி
# நாகவகுளம்

## மாவட்டம்

# மதுரை மாவட்டம் (பகுதியாக)

## தாலுக்கா

மதுரை மாவட்டத்தில் இருந்து

# மதுரை-வடக்கு (பகுதியாக)
# மதுரை-தெற்கு
# மேலூர் (பகுதியாக)
# திருமங்கலம் (பகுதியாக)
# திருப்பரங்குன்றம்
# வாடிப்பட்டி (பகுதியாக)

## போக்குவரத்து

மதுரை பெருநகரப் பகுதியில் உள்ள பிராந்திய போக்குவரத்து அலுவலகங்கள். 
* த.நா -58 (மதுரை தெற்கு)
* த.நா -59 (மதுரை வடக்கு)
* த.நா -64 (மதுரை மத்திய)

## மேலும் காண்க

* சென்னை மாநகர பரப்பு
* கோயம்புத்தூர் பெருநகர பகுதி
* சேலம் பெருநகர பகுதி
* தமிழ்நாட்டில் நகர்ப்புற ஒருங்கிணைப்பின் பட்டியல்
* பத்து இலட்சத்துக்கு மேல் மக்கள்தொகை கொண்ட தமிழக மாநகரங்களில் பட்டியல்
* பத்து இலட்சத்துக்கு மேல் மக்கள்தொகை கொண்ட இந்திய மாநகரங்களில் பட்டியல்
* இந்தியாவில் நகர்ப்புற ஒருங்கிணைப்புகளின் பட்டியல்
* தமிழகத்தில் உள்ள பெருநகரங்கள்
* இந்தியாவிலுள்ள பெருநகரங்கள்

## மேற்கோள்கள்
பகுப்பு:மதுரை 
பகுப்பு:இந்திய_பெருநகர_பகுதிகள் 
பகுப்பு:தமிழ்நாடு_பெருநகர_பகுதிகள்